da en en en fr de da id da nb da da da nb nb da da da nb vi da da da hbs_lat da nb da da hbs_lat it sv da ca en hbs_lat it en ca de da en en
Julejuniorvinderne skal i biografen, men ikke til forbudt for børn-film. - Svanholm Cricketklub
Tirsdag d. 19. december 2017 kl. 18:47 af Henrik Pfaff
Svanholms julecup for juniorer endte med en finale mellem Svanholm I og II. De to hold vandt begge deres puljer. De to hold var stort set delt op i de unge (Svanholm II) og ”de gamle” (Svanholm I) og ungdommen vandt håneretten og biografbilletterne.
Det blev en heftig finale, hvor Daud Mir og Abdullah Mahmood førte an for ”de gamle” med hver 39 ud af de 122. De spillede begge flot – vi ved at Abdullah kan, men Daud, der var meget skadet sidste år, spillede også virkelig flot og er blevet lang bedre teknisk. De unge kastede økonomisk og afleverede kun 6 ekstra. Det kunne man derimod ikke sige om de ældre, der tabte på at forære modstanderne hele 31 ekstra. Undskyld – det er ikke godt nok
Fra finalen - Osman Saif stokket ud
Fra finalen - Lucky Malik til Saqib Manzoor
Fra finalen - Abdullah Mahmood
Hos Svanholm II var Lucky Malik og Zeshan Aslam topscorerne med hver 22 og de passerede de 122 med 5 bolde igen.
Bagest Said Alam (træner) – det var han nu også for taberne i finalen, Lucky Malik, Musa Mahmood og Zeshan Aslam.
Forrest: Rehman Mahmood, Adyan Hussain og Mohiz Akhtar
Svanholm I havde i den indledende pulje deltagelse af Jonas Henriksen og det var vist godt det samme, for uden ham, der scorede 23 ud af de beskedne 69, havde de formentlig tabt til overraskelsen Køge, der kom med et hold, hvor 4-5 kom fra det nærliggende asylcenter og de kastede bedre end vores formåede at holde stand overfor. Men, som man har set det før kniber det mere med gærdespillet hos de unge afghanere, og da vi fandt Sami Ahmad (3 for 1) og lidt kvikt markspil frem, var de ude for 42.
Men de overraskende gode køge-folk bliver spændende at spille mod fremover. De mindede meget om det Bov-hold, vores juniorer tabte til ved indendørs-DM i fjor.
Vi havde ikke så meget besvær med de to øvrige hold i puljen Albertslund, som vi slog 144- 28 og Glostrup som vi vandt over med 86/1 -85.
Det var en flot præstation af vores drengehold forstærket med Zeshan Aslam, at de rimeligt ubesværet vandt kampene i pulje 2. Lucky Malik gik ikke en eneste gang under stævnet og førte an sammen med Musa Mahmood, da først Ishøj blev slået med 99/1-98. Derefter gik det ud over AB, hvis 74 blev passeret uden gærdetab og endelig KB, hvor Lucky og Musa som i de andre kampe blomstrede med bold og bat. 47 til KB, 48/0 til os.
Så var en laaang dag i Schneekloth-Hallen gået. Den startede kl. 10.00 og sluttede ved 20.30 tiden. Det er så vidt huskes en af de meget få gange, vi har haft otte deltagerhold med. Sker det samme glædelige næste år, må vi også tage lørdagen i brug.
Slutstillingen i de to puljer:
6 point - Svanholm I
4 point - Køge
2 point - Glostrup
0 point - Albertslund
6 point - Svanholm II 6 point